CELEX: 32012D0824
Language: hu
Date: 2012-12-19 00:00:00
Title: 2012/824/EU, Euratom: A Bizottság végrehajtási határozata ( 2012. december 19. ) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Franciaország számára való engedélyezéséről szóló 90/176/Euratom, EGK határozat módosításáról (az értesítés a C(2012) 9572. számú dokumentummal történt)

21.12.2012   
            
            
               HU
            
            
               Az Európai Unió Hivatalos Lapja
            
            
               L 352/68
            
         A BIZOTTSÁG VÉGREHAJTÁSI HATÁROZATA
   (2012. december 19.)
   a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Franciaország számára való engedélyezéséről szóló 90/176/Euratom, EGK határozat módosításáról
   (az értesítés a C(2012) 9572. számú dokumentummal történt)
   (Csak a francia nyelvű szöveg hiteles)
   (2012/824/EU, Euratom)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 13. cikkére,
   mivel:
   
               (1)
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (2) 370. cikke értelmében azok a tagállamok, amelyek 1978. január 1-jén adóztatták a X. melléklet A. részében felsorolt ügyleteket, továbbra is adóztathatják azokat; ezeket az ügyleteket figyelembe kell venni a héasajátforrás-alap meghatározására.
            
         
               (2)
            
            
               A 2006/112/EK irányelv 371. cikke értelmében azok a tagállamok, amelyek 1978. január 1-jén mentesítették a X. melléklet B. részében felsorolt ügyleteket, az egyes érintett tagállamokban az említett időpontban fennálló feltételek mellett továbbra is mentesíthetik azokat; ezeket az ügyleteket figyelembe kell venni a héasajátforrás-alap meghatározására.
            
         
               (3)
            
            
               A tagállamok a 89/465/EGK tiennyolcadik tanácsi irányelv (3) 1. cikke 2. pontjának a) alpontja értelmében 1990. január 1-jei hatállyal már nem mentesíthetik a 77/388/EGK hatodik tanácsi irányelv (4) F. mellékletének 20. pontjában felsorolt ügyleteket; így a Bizottság által a héasajátforrás-alap meghatározása céljából ebben az összefüggésben adott engedélyeket is vissza kell vonni.
            
         
               (4)
            
            
               A 98/80/EK tanácsi irányelv (5) 2. cikke 1998. október 17-i hatállyal az összes tagállamra érvényes különszabályokat vezetett be a befektetési arany vonatkozásában és törölte a hatodik irányelv F. mellékletének 26. pontját; így a Bizottság által a héasajátforrás-alap meghatározása céljából ebben az összefüggésben adott engedélyeket is vissza kell vonni.
            
         
               (5)
            
            
               Franciaország esetében a Bizottság az 1553/89/EGK, Euratom rendelet alapján elfogadta a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Franciaország számára – 1989. január 1-jei hatállyal – való engedélyezéséről szóló 90/176/Euratom, EGK határozatot (6).
            
         
               (6)
            
            
               A Bizottság felkérte Franciaországot egyfelől annak ellenőrzésére, hogy az említett, Franciaország számára kifejezett időbeli korlátozás nélkül nyújtott engedélyek továbbra is szükségesek-e, másfelől arra, hogy ezt a Bizottság felé is erősítse meg; Franciaország a két említett elavult engedélyen túl a 2006/112/EK irányelv X. melléklete B. részének 5. és 6. pontjában említett ügyletek figyelmen kívül hagyására vonatkozó engedélyek kapcsán is jelezte a Bizottságnak, hogy azokat a gyakorlatban már nem alkalmazza; így a Bizottság által a héasajátforrás-alap meghatározása céljából ebben az összefüggésben adott engedélyeket is vissza kell vonni.
            
         
               (7)
            
            
               Az uniós szabályok egyértelműsége és átláthatósága érdekében az elavult vagy nem alkalmazott rendelkezéseket célszerű hatályon kívül helyezni.
            
         
               (8)
            
            
               Az e határozatban előírt intézkedések összhangban vannak a saját forrásokkal foglalkozó tanácsadó bizottság véleményével,
            
         ELFOGADTA EZT A HATÁROZATOT:
   1. cikk
   (1)   A 90/176/Euratom, EGK határozat 1. cikkét el kell hagyni.
   (2)   A 90/176/Euratom, EGK határozat 2. cikkének 5. pontját el kell hagyni.
   (3)   A 90/176/Euratom, EGK határozat 2. cikkének 6. pontját el kell hagyni.
   2. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2012. december 19-én.
      
         
            a Bizottság részéről
         
         Janusz LEWANDOWSKI
         
            a Bizottság tagja
         
      
   
   
      (1)  HL L 155., 1989.6.7., 9. o.
   
      (2)  HL L 347., 2006.12.11., 1. o.
   
      (3)  HL L 226., 1989.8.3., 21. o.
   
      (4)  HL L 145., 1977.6.13., 1. o.
   
      (5)  HL L 281., 1998.10.17., 31. o.
   
      (6)  HL L 99., 1990.4.19., 22. o.